Du skal altid udfører den første rengøring efter montering med rigelige mængder vand for at undgå ridser forårsaget af fx støv, sand, og mørtel. Den efterfølgende almindelige vinduespudsning gør du nemmest med en klud eller blød børste og en gummiskraber. Vask af med koldt vand tilsat en teskefuld salmiakspiritus eller lignende pr. liter vand og træk af med gummiskraber eller en tør klud. Det er vigtigt, at du gør en rude færdig ad gangen, da ruden ikke må tørre af sig selv. Vask også karm og ramme. Puds aldrig vinduer i direkte sollys og i frostvejr. Er der problemer med at få ruden helt ren, kan keramisk rens løse problemet.